ભૂતકાળમાં જ્યારે પણ રૂપિયાના મૂલ્યમાં ઝડપી ઘટાડો થયો છે ત્યારે બજારમાં પૈસાનો ફ્લો જોવા મળ્યો છે. ૨૦૦૮માં પણ આવી જ સ્થિતિ નર્મિાણ થઈ હતી. આવી સ્થિતિમાં વિદેશોમાંથી આવતા પૈસાના ફ્લોને કારણે શૅરબજારમાં તેજી જોવા મળી છે. મારું માનવું છે કે ભારત ઘણા બધા રોકાણકારોને તક પૂરી પાડે છે. રૂપિયો ૪૯ના સ્તરે છે. અર્થતંત્રનો વૃદ્ધિદર ૭.૫૦ ટકાનો રહેવાનો અંદાજ છે. કૉર્પોરેટ અર્નિંગ્સ ડબલ ડિજિટમાં રહેવાની અપેક્ષા છે તેમ જ રૂપિયાના મૂલ્યમાં વધારો થવાની શક્યતા છે. આ બધાં જ પરિબળો રોકાણકારો માટે આકર્ષક છે.